и съща дата. За да се улесни правилното и всеобхватно прилагане на тези правила, целесъобразно е те да се установят в единен акт.
 (22)Правилата, които трябва да се установят от Комисията в съответствие с член 54, параграф 4, буква б) и член 90, буква в) от Регламент (ЕС) 2017/625, както и с член 53, параграф 1, буква б) от Регламент (ЕО) No 178/2002, са свързани по същество, тъй като всички те се отнасят до изискванията за въвеждането в Съюза на стоки, които подлежат на спешни мерки в съответствие с член 53, параграф 1, буква б) от Регламент (ЕО) No 178/2002, и поради това следва да се прилагат от една и съща дата. За да се улесни правилното и всеобхватно прилагане на тези правила, целесъобразно е те да се установят в единен акт.
 (23)За целите на опростяването и рационализирането правилата, определени в регламенти (ЕО) No 669/2009, (ЕС) No 884/2014, (ЕС) 2017/186, (ЕС) 2015/175 и (ЕС) 2018/1660, са консолидирани в настоящия регламент. Поради това посочените регламенти следва да бъдат отменени и заменени с настоящия регламент.
 (24)Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Раздел 1
 Общи разпоредби
 Член 1
 Предмет и приложно поле
 1.С настоящия регламент се установяват:
 а)в приложение І в съответствие с член 47, параграф 2, буква б) от Регламент (ЕС) 2017/625 — списъкът на храните и фуражите от неживотински произход от някои трети държави, които подлежат на временно засилване на официалния контрол при въвеждането им в Съюза, и попадат в кодовете по КН и класификацията по TARIC, посочени в споменатото приложение;
 б)в съответствие с член 53, параграф 1, буква б) от Регламент (ЕО) No 178/2002 — специалните условия, с които се урежда въвеждането в Съюза на следните категории пратки с храни и фуражи с оглед на риска от замърсяване с микотоксини, включително с афлатоксини, остатъчни вещества от пестициди, пентахлорофенол и диоксини и от микробиологично замърсяване:
 i.пратки с храни и фуражи от неживотински произход от трети държави или части от третите държави, включени в таблица 1 от приложение II и попадащи под кодовете по КН и класификацията TARIC, установени в посоченото приложение;
 ii.пратки с комбинирани храни, съдържащи която и да било от храните, вписани в приложение II поради риска от заразяване с афлатоксини, в количество над 20 % от един продукт или от сбора на включени в списъка продукти, попадащи под един от кодовете по КН, посочени в таблица 2 към посоченото приложение;
 в)правила относно честотата на проверките за идентичност и физическите проверки на храните и фуражите, посочени в букви а) и б) от настоящия параграф;
 г)правила относно методите, които да се използват за вземане на проби и за лабораторен анализ на пратките с храни и фуражи, посочени в точки а) и б) от настоящия параграф, в съответствие с член 34, параграф 6, буква а) от Регламент (ЕС) 2017/625;
 д)правила относно образците на официални сертификати, които се изискват за съпровождане на пратките с храни и фуражи, посочени в буква б) от настоящия параграф, и изискванията за